# อันโตนิโอ เซร์บันเตส
อันโตนิโอ เซร์บันเตส เรเยส  นักมวยสากลชาวโคลอมเบีย

 ประวัติ 
อันโตนิโอ เซร์บันเตส เป็นชาวโคลอมเบียเชื้อสายแอฟริกา เกิดที่เมือง ซานบาซิลิโอ เด ปาเลงเก ซึ่งเป็นที่เกิดการก่อกบฏของทาสแห่งแรกในลาตินอเมริกา  ในวัยเด็ก เซร์บันเตสเคยมีอาชีพขายบุหรี่และรองเท้า จนกระทั่งได้พบกับ การ์เมโล ปราดา เทรนเนอร์ จึงได้หันมาชกมวย โดยเริ่มชกมวยสากลอาชีพครั้งแรกเมื่อ 31 มกราคม พ.ศ. 2507 ชนะ ฆวน มาร์ติเนซ ได้สำเร็จ การชก 32 ครั้งแรกของเซร์บันเตสชกในโคลอมเบียทั้งสิ้น ชนะ 27 เสมอ 1 แพ้ 4 จากนั้น เขาจึงเดินทางไปชกต่างประเทศครั้งแรกที่เวเนซุเอลาเมื่อ 25 พฤศจิกายน พ.ศ. 2511 ชนะน็อก โอร์ลันโด รุยซ์ ยกแรก 

ต่อมาใน พ.ศ. 2513 จึงเดินทางมาชกที่สหรัฐ การชกที่สร้างชื่อเสียงคือ การชนะน็อก โรโดลโฟ กาโต กอนซาเลซ นักมวยชาวเม็กซิโกที่โด่งดังในยุคนั้นได้ในยกที่ 8 เมื่อ 17 ธันวาคม พ.ศ. 2513 เซร์บันเตสได้ครองแชมป์โลกครั้งแรก เมื่อ 18 ตุลาคม พ.ศ. 2515 ชนะน็อก อัลฟอนโซ เฟรเซร์ ยก 10 ได้ครองแชมป์โลกและกลายเป็นวีรบุรุษของโคลอมเบียไปในทันที

เซร์บันเตสป้องกันตำแหน่งไว้ได้ 9 ครั้ง ในที่สุดจึงเสียแชมป์ให้ วิลเฟรด เบนิเตซ เมื่อ 6 มีนาคม พ.ศ. 2519 ทำให้เบนิเตซเป็นแชมป์โลกที่อายุน้อยที่สุดในโลกในขณะนั้น เซร์บันเตสขึ้นชกชนะอีก 5 ครั้ง จึงขึ้นชิงแชมป์โลกรุ่นเดิมที่เบนิเตซสละไป และชนะอาร์ทีดี การ์โลส มาริอา ฆิเมเนซ ยก 5 ได้เป็นแชมป์โลกอีกสมัย เซร์บันเตสป้องกันแชมป์ได้ 5 ครั้งรวมทั้งที่มาชนะน็อก ต้องตา เกียรติวายุภักษ์ นักมวยชาวไทย ที่จังหวัดอุดรธานี เซร์บันเตสเสียแชมป์โลกให้กับแอรอน ไพรเออร์ เมื่อ 2 สิงหาคม พ.ศ. 2523 และชกมวยมาจนถึง พ.ศ. 2526 จึงแขวนนวม ดังนั้นสถิติการชกที่แสดงในเว็บไซต์ต่าง ๆ ยังไม่ตรงกันนัก 

หลังจากเลิกชกมวย เซร์บันเตสยังเป็นบุคคลสาธารณะในโคลอมเบีย ใน พ.ศ. 2528 ประสบกับอุบัติเหตุทางน้ำแต่รอดชีวิตมาได้ และยังช่วยชีวิตผู้โดยสารในเรือลำเดียวกันได้ด้วย เซร์บันเตสได้รับการเสนอชื่อเข้าสู่หอเกียรติยศ เมื่อ พ.ศ. 2541 และได้รับการยกย่องให้เป็นนักมวยแห่งศตวรรษของโคลอมเบีย เมื่อ พ.ศ. 2543 

ในปลายปี พ.ศ. 2554 เซร์บันเตสมีอาการป่วยเป็นโรคพาร์กินสันถึงขั้นช่วยเหลือตัวเองไม่ได้ เชื่อว่าเป็นผลจากการติดสุราและสารเสพติด รวมถึงเป็นผลสะสมจากการชกมวยในอดีตมาก่อนด้วยมวยโลก'เซอวองเตส'อาการหนัก จากข่าวสด

 เกียรติประวัติ 

 แชมป์โลก WBA และเดอะริงรุ่นไลท์เวลเตอร์เวท
 ชิง 28 ตุลาคม 2515 ชนะน็อก อัลฟอนโซ เฟรเซร์  ยก 10 ที่ โรเบร์โต ดูรัน อาเรนา ปานามาซิตี ประเทศปานามา
 ป้องกันตำแหน่งครั้งที่ 1, 15 กุมภาพันธ์ 2516 ชนะคะแนน โฆซูเอ มาร์เกซ  ที่ โรเบร์โต เกลเมนเต คอลิเซียม ซานฮวน ปวยร์โตรีโก 
 ป้องกันตำแหน่งครั้งที่ 2, 17 มีนาคม 2516 ชนะอาร์ทีดี นิโกลิโน ลอกเก  ยก 9 ที่ ปลาซา เด โตโรส มาเอสตรันซา เซซาร์ ฆิโรน มาราไก รัฐอารากวา เวเนซุเอลา 
 ป้องกันตำแหน่งครั้งที่ 3, 19 พฤษภาคม 2516 ชนะทีเคโอ อัลฟอนโซ เฟรเซร์  ยก 5 ที่ โรเบร์โต ดูรัน อาเรนา ปานามาซิตี ประเทศปานามา
 ป้องกันตำแหน่งครั้งที่ 4, 8 กันยายน 2516 ชนะทีเคโอ การ์โลส มาริอา ฆิเมเนซ  ยก 5 ที่ โกลิเซโอ เอล กัมปิน โบโกตา ประเทศโคลอมเบีย
 ป้องกันตำแหน่งครั้งที่ 5, 5 ธันวาคม 2516 ชนะคะแนน ไลออน ฟูรูยามะ  ที่ โรเบร์โต ดูรัน อาเรนา ปานามาซิตี ประเทศปานามา 
 ป้องกันตำแหน่งครั้งที่ 6, 20 มีนาคม 2517 ชนะน็อก ลี ชัง-กิล  ยก 6 ที่ ปลาซา เด โตโรส เด การ์ตาเฮนา เด อินดิอัส การ์ตาเฮนา จังหวัดโบลิบาร์ ประเทศโคลอมเบีย
 ป้องกันตำแหน่งครั้งที่ 7, 28 กรกฎาคม 2517 ชนะน็อก บิกตอร์ โอร์ติซ  ยก 2 ที่ ปลาซา เด โตโรส เด การ์ตาเฮนา เด อินดิอัส การ์ตาเฮนา จังหวัดโบลิบาร์ ประเทศโคลอมเบีย
 ป้องกันตำแหน่งครั้งที่ 8, 26 ตุลาคม 2517 ชนะทีเคโอ ชินอิจิ คาโดตะ  ยก 8 ที่ หอประชุมมหาวิทยาลัยนิฮง โตเกียว ประเทศญี่ปุ่น 
 ป้องกันตำแหน่งครั้งที่ 9, 17 พฤษภาคม 2518 ชนะคะแนน เอสเตบัน เด เฆซุส  ที่ โรเบร์โต ดูรัน อาเรนา ปานามาซิตี ประเทศปานามา
 ป้องกันตำแหน่งครั้งที่ 10, 15 พฤศจิกายน 2518 ชนะอาร์ทีดี เฮกเตอร์ ทอมพ์สัน  ยก 7 ที่ โรเบร์โต ดูรัน อาเรนา ปานามาซิตี ประเทศปานามา
 เสียแชมป์ 6 มีนาคม 2519 แพ้คะแนน วิลเฟรด เบนิเตซ  ที่ สนามกีฬาอิรัม บิตอร์น ซานฮวน ปวยร์โตรีโก
 แชมป์โลก WBA รุ่นไลท์เวลเตอร์เวท (สมัยที่ 2) 
 ชิง 25 มิถุนายน 2520 ชนะอาร์ทีดี การ์โลส มาริอา ฆิเมเนซ  ยก 5 ที่ ปลาซา เด โตโรส โมนูเมนตัล เด มาราไกโบ มาราไกโบ รัฐซูเลีย เวเนซุเอลา
 ป้องกันตำแหน่งครั้งที่ 1, 5 พฤศจิกายน 2520 ชนะคะแนน อาดริอาโน มาร์เรโร  ที่ ปลาซา เด โตโรส มาเอสตรันซา เซซาร์ ฆิโรน มาราไก รัฐอารากวา เวเนซุเอลา 
 ป้องกันตำแหน่งครั้งที่ 2, 28 เมษายน 2521 ชนะน็อก ต้องตา เกียรติวายุภักษ์  ยก 6 ที่ สนามกีฬากลางเทศบาลนครอุดรธานี อำเภอเมืองอุดรธานี จังหวัดอุดรธานี ประเทศไทย 
 ป้องกันตำแหน่งครั้งที่ 3, 26 สิงหาคม 2521 ชนะทีเคโอ นอร์มัน เซกาปาเน  ยก 9 ที่ สนามกีฬาอึมบาโต มาฮิเคง จังหวัดนอร์ทเวสต์ ประเทศแอฟริกาใต้ 
 ป้องกันตำแหน่งครั้งที่ 4 และชิงแชมป์โลกเดอะริงรุ่นเดียวกัน, 18 มกราคม 2522 ชนะคะแนน มิเกล มอนติยา  ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ 
 ป้องกันตำแหน่งครั้งที่ 5, 25 สิงหาคม 2522 ชนะคะแนน คิม กวัน-มิน  ที่ จังชุลอารีนา โซล ประเทศเกาหลีใต้
 ป้องกันตำแหน่งครั้งที่ 6, 29 มีนาคม 2523 ชนะทีเคโอ มิเกล มอนติยา  ยก 7 ที่ ปลาซา เด โตโรส เด การ์ตาเฮนา เด อินดิอัส การ์ตาเฮนา จังหวัดโบลิบาร์ ประเทศโคลอมเบีย
 เสียแชมป์ 2 สิงหาคม 2523 แพ้น็อก แอรอน ไพรเออร์  ยก 4 ที่ เฮอริเทจ แบงก์ เซนเตอร์ ซินซินแนติ รัฐโอไฮโอ สหรัฐ
 แชมป์ WBC FECARBOX รุ่นจูเนียร์เวลเตอร์เวท 
 ชิง 26 มีนาคม 2526 ชนะคะแนน อามันซิโอ กัสโตร  ที่ ปลาซา เด โตโรส เด การ์ตาเฮนา เด อินดิอัส การ์ตาเฮนา จังหวัดโบลิบาร์ โคลอมเบีย
 ป้องกันตำแหน่งครั้งที่ 1, 30 กรกฎาคม 2526 ชนะทีเคโอ เซร์ฆิโอ อัลบาเรซ  ยก 11 ที่ ปลาซา เด โตโรส เด การ์ตาเฮนา เด อินดิอัส การ์ตาเฮนา จังหวัดโบลิบาร์ โคลอมเบีย
 เคยชิงแชมป์ต่อไปนี้แต่ไม่สำเร็จ 
 ชิงแชมป์โลก WBA และเดอะริงรุ่นไลท์เวลเตอร์เวท 11 ธันวาคม 2514 แพ้คะแนน นิโกลิโน ลอกเก  ที่ เอสตาดิโอ ลูนา ปาร์ก บัวโนสไอเรส อาร์เจนตินา
ถูกยกย่องให้เป็นแชมป์โลกตลอดกาลในรุ่นซูเปอร์ไลท์เวทโดยสมาคมมวยโลก ในปี 2554